**PRIVREDNA KOMORA VOJVODINE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Udruženje poljoprivrede, prehrambene industrije i vodoprivrede

 QG-731-01

**INFORMACIJA**

 **O SPOLJNOTRGOVINSKOJ RAZMENI POLJOPRIVREDNO- PREHRAMBENIH PROIZVODA U AP VOJVODINI ZA PERIOD JANUAR-OKTOBAR 2014.GODINE**

Novi Sad, novembar 2014.godine

Ukupna spoljnotrgovinska razmena agrarnih proizvoda Republike Srbije u periodu od januara do oktobra 2014.godine, je iznosila 3.853,5 miliona USD. U ovom periodu region AP Vojvodine realizovao je 43,6% ukupne spoljnotrgovinske razmene agrarnih proizvoda Srbije odnosno 1.680,5 mil. USD.

Vrednost spoljnotrgovinske razmene privrednih subjekata vojvođanskog regiona, u prvih deset meseci ove godine, iznosi 9.480 mil. USD. Učešće agrarne privrede u ukupnoj spoljnotrgovinskoj razmeni AP Vojvodine iznosi 1.680,5 mil. USD odnosno 17,7%.

Spoljnotrgovinska razmena agrarnih proizvoda, regiona AP Vojvodine u periodu januar-oktobar 2014.godine dostigla je vrednost od 1.680,5 mil. USD, što je za 7,2 % više u odnosu na isti period prošle godine.

Vrednost izvoza je 2,9 puta veća od vrednosti uvoza agrarnih proizvoda. Trend rasta suficita u spoljnotrgovinskoj razmeni agrarnih proizvoda iznosi nešto više od 800.000 USD što čini povećanje od 4,7% u odnosu na predhodni period.

 U periodu od I-X 2014.godine privrednici sa regiona AP Vojvodine su realizovali izvoz agrarnih proizvoda u vrednosti od 1,24 milijardi USD, što je za 6,4% više u odnosu na isti period prošle godine. Vrednost uvoza agrarnih proizvoda iznosi 434,7 miliona USD što čini povećanje od 9,7% u odnosu na isti period predhodne godine.

**Pregled spoljnotrgovinske razmene agrarnih proizvoda regiona AP Vojvodine (u USD)**

 Tabela 1.

|  |  |  |  |
| --- | --- | --- | --- |
|  | **I-X 2013.** | **I-X 2014.** | **Index****I-X 2014****I-X 2013** |
| **Ukupan IZVOZ agrara** | 1.170.917.395 | 1.245.747.710 | **106,39** |
| **Ukupan UVOZ agrara** | 396.178.086 | 434.716.604 | **109,73** |
| **Ukupna spoljnotrgovinska razmena** | 1.567.095.481 | 1.680.464.314 | **107,23** |
| **Bilans za agrar** | 774.739.309 | 811.031.106 | **104,68** |
| **Pokrivenost uvoza izvozom u agraru (u %)** | **295,55** | **286,57** | **96,96** |

Rast izvoza agrarnih proizvoda i dalje se održava izvozom kukuruza (tabela 2.). U periodu I-X 2014.godine, izvezeno je kukuruza u vrednosti od 271,9 miliona USD, što je 3,5 puta više nego u istom periodu 2013.godine. Ovakav rast izvoza u odnosu na prošlu godinu, posledica je slabe tražnje kukuruza roda 2012. godine od strane ino kupaca zbog pojave aflatoksina u kukuruzu.

Drugi artikl po vrednosti izvoza, sektora agrara je šećer. U periodu januar - oktobar realizovan je izvoz u vrednosti od 104,6 miliona USD. Pad izvozne cene za oko 30%, doveo je do smanjenja vrednosti izvoza šećera za 11%, u odnosu na isti period predhodne godine.

U prvih deset meseci ove godine ostvarena je veća vrednost izvoza rezanaca od šećerne repe za 52%, u poređenju sa istim periodom prošle godine.

Visoka cena pšenice na domaćem tržištu, uticala je na smanjenje izvozne tražnje. Do kraja oktobra ove godine realizovana vrednost izvoza pšenice iznosila je 66,9 mil.USD, što je za 53,6 % manje u odnosu na isti period u 2013.godini. Pored pšenice, zabeležen je i pad vrednosti izvoza brašna za 12,6%.

Realizovana vrednost izvoza duvana od januara do oktobra 2014.godine, veća je za 22,3%, a uljanih pogača od suncokreta veća za 20,6% u poređenju sa istim periodom u 2013.godini.

Ove godine se među prvih deset izvoznih proizvoda nalaze se trupovi, polutke od domaćih svinja, smrznuti, sa kožom. Ukupna vrednost izvoza ovih polutki za prvih devet meseci iznosi 23,3 mil. dolara. Skoro sva količina je je izvezena na tržište Ruske Federacije. U predhodnom periodu, kada nisu bili pod sankcijama, Rusija nije imala interesa da kupuje polutke od nas, pošto su ih jeftinije nabavljali od nekih drugih evropskih zemalja.

**Pregled kretanja vrednosti najzastupljenijih agrarnih proizvoda u izvozu (u mil. USD)**

|  |  |  |  |
| --- | --- | --- | --- |
| Naziv artikla | **Izvoz I-X 2013.u dolarima** | **Izvoz I-X 2014. u dolarima** | **Index****I-X 2014** |
| **I-X 2013.** |
| Kukuruz,ostalo | 76.679.177 | 271.902.020 | **354,60** |
| Šećer beli | 117.526.838 | 104.656.469 | **89,05** |
| Ulje od suncokreta | 71.383.499 | 67.385.437 | **94,40** |
| Pšenica i napolica,ostalo | 144.273.173 | 66.867.041 | **46,35** |
| Pivo,dobijeno od slada,u bocama | 42.839.464 | 36.384.291 | **84,93** |
| Brašno,od obične pšenice i pira | 32.407.705 | 28.313.601 | **87,37** |
| Rezanci od šećerne repe | 16.542.461 | 25.157.259 | **152,08** |
| Ulje od soje,sirovo | 23.837.471 | 24.889.362 | **104,41** |
| Trupovi,polutke od domaćih svinja,smrznuti,sa kožom | 0 | 23.267.743 | **-** |
| Koncentrati belančevina bez mlečnih masnoća i slično | 19.323.043 | 21.200.483 | **109,72** |
| Koncentrati belančevina, teksturirane materije,ostalo | 17.135.023 | 19.502.034 | **113,81** |
| Duvan,delimično ili potpuno ižiljen,duvan sušen u sušari  | 13.807.496 | 16.892.312 | **122,34** |
| Pogače uljane od suncokreta i drugi čvrsti ostaci | 13.760.434 | 16.604.241 | **120,67** |
| Kukuruz obični hibridi | 14.406.125 | 16.125.040 | **111,93** |
| Smeše krmne,skrob>30%,mlečni proizvodi <10% | 14.966.303 | 16.106.155 | **107,62** |
| **15 artikala u izvozu** | **618.888.212** | **755.253.488** | **122,03** |
| **% učešća 15 artikala u ukupnom izvozu** | **52,85** | **60,63** | **114,70** |
| **VREDNOST IZVOZA AGRARNIH PROIZVODA** | **1.170.917.395** | **1.245.747.710** | **106,39** |

 Tabela 2

U periodu od januara do oktobra 2014.godine, rast uvoza evidentan je kod svinja, mase preko 50kg i svinjskog mesa bez kostiju (smrznuto). Vrednost uvoza svinja u ovom periodu iznosi 38,9 mil.USD i u odnosu na isti period prošle godine veći je 2,9 puta.

Vrednost uvoza svinjskog mesa bez kostiju u prvih deset meseci iznosi 20,4 mil.USD, što je za 97,6% više nego u periodu I-X 2013.godine.

Promene u izvozu svinjetine u Rusiju, povećani uvoz iz EU posledica su promena u spoljnotrgovinskoj razmeni EU i Rusije. Uvoz prasadi i svinja do 50 kg.mase odvija se po smanjenim stopama carine. To može doprineti poboljšanjem rasnog sastava u Srbij, ali nosi i opasnost gašenja sopstvene proizvodnja prasadi.

Ovakvim uvozom povećanih količina otkoštanog mesa direktno se utiče na pogoršanje kvaliteta ishrane domaćeg stanovništva, jer se radi o mesu lošijeg kvaliteta koje se koristi u preradi u polutrajne i trajne proizvoda mesne industrije.

Rast vrednosti uvoza za period januar-oktobar, zabeležen je i kod banana (29,8%), pogače uljane i ostali čvrsti ostaci od soje (19,7%), dok je uvoz kukuruza i dalje značajan po vrednosti uvoza ali bez većih promena u odnosu na isti period predhodne godine.

U periodu od januara do oktobra 2014.godine vrednost uvoza kafe je manja za 20%, a semena šećerne repe manja je za 17,4% u poređenju sa istim periodom prošle godine.

Ukupna vrednost uvoza agrarnih proizvoda iznosi 434,7 mil.USD, a 15 proizvoda učestvuje sa čak 50,4% od ukupnog uvoza.

**Pregled kretanja vrednosti najzastupljenijih agrarnih proizvoda u uvozu (u mil.USD)**

 Tabela 3.

|  |  |  |  |
| --- | --- | --- | --- |
| Naziv artikla | **Uvoz**  | **Uvoz**  | **Index** |
| **I-X 2013.u dolarima** | **I-X 2014. u dolarima** | **I-X 2014** |
|   |   | **I-X 2013.** |
| Pogače uljane i ostali čvrsti ostaci od soje  | 36.753.502  | 43.988.625 |  **119,7** |
| Svinje mase preko 50 kg, domaće vrste | 13.237.004  | 38.874.984 | **293,7** |
| Meso svinjsko bez kostiju od domaćih svinja | 10.305.133  | 20.362.194 | **197,6** |
| Kafa sa kofeinom nepržena ostalo | 23.308.936  | 18.671.078 |  **80,1** |
| Kukuruz običan hibridni | 17.880.994  | 17.523.752 |  **98,0** |
| Banane, ostale sveže | 11.498.839  | 14.926.502 | **129,8** |
| Kože goveđe, krupne i sitne | 16.195.749  | 12.890.337 |  **79,6** |
| Cigarete koje sadrže duvan, ostale | 8.084.559  | 9.008.043 | **111,4** |
| Ostali preparati koji se upotrebljavaju za ishranu životinja | 5.779.553  | 7.124.089 | **123,3** |
| Ulje palmino, ostalo i frakcije | 6.188.154  | 6.891.240 | **111,3** |
| Seme šećerne repe | 8.328.747  | 6.879.719 | **82,6** |
| Proizvodi za ishranu nepomenuti, ostali | 6.686.987  | 6.189.892 | **92,6** |
| Soja u zrnu, lomljena i drobljena | 6.607.833  | 5.822.384 | **88,1** |
| Meso kokošaka bez kostiju, smrznuto | 4.863.368  | 5.273.306 | **108,4** |
| Kože goveđe krupne i sitne, cele sirove  | 3.739.733  | 4.631.093 | **123,8** |
| **15 artikala u uvozu** | **179.459.091** | **219.057.238** | **122,1** |
| **% učešća 15 artikala u ukupnom uvozu** | **45,3** | **50,4** | **111,3** |
| **VREDNOST UVOZA AGRARNIH PROIZVODA** | **396.178.086** | **434.716.604** | **109,7** |

 U izvozu, glavni spoljnotrgovinski partneri vojvođanskim privrednicima su zemlje Evropske unije i zemlje CEFTA regiona. U prvih deset meseci 2014.godine, 52,5% agrarnih proizvoda realizovano je u zemlje EU. U zemlje CEFTA regiona realizovano je 37,4% od ukupne vrednosti izvoza. Na tržište Ruske Federacije izvezeno je 6,7%, a na ostala tržišta 3,4% od ukupne vrednosti izvoza.

Najveći deo agrarnih proizvoda se uvozi iz zemalja EU 64%. Iz zemalja CEFTA regiona uvezeno je 6,9% od ukupne vrednosti uvoza. Sa tržišta Ruske Federacije uvezeno 3,4% od ukupne vrednosti uvoza a sa ostalih tržišta 25,7% (tabela 4).

 Tabela 4

|  |
| --- |
| **Pregled izvoza i uvoza agrarnih proizvoda po zemljama EU, CEFTE i RF i učešće u ukupnom izvozu i uvozu AP Vojvodine za period I-X 2014.g.** |
| **Naziv tržišta** | **Izvoz u USD** | % | **Uvoz u USD.** | % | **Bilans****X 2014.** |
| **učešća** | **učešća** |
| ***Tržište EU*** | 654.544.278 | 52,5 | 278.278.261 | 64,0 | 376.266.017 |
| ***Tržište CEFTA*** | 466.216.158 | 37,4 | 29.826.117 | 6,9 | 436.390.041 |
| ***Tržište Ruske federac.*** | 83.233.875 | 6,7 | 14.951.868 | 3,4 | 68.282.007 |
| ***ostale zemlje*** | 41.753.399 | 3,4 | 111.660.358 | 25,7 | -69.906.959 |
| **Ukupan izvoz/uvoz** | **1.245.747.710** | **100,0** | **434.716.604** | **100,0** | **811.031.106** |

U prvih deset meseci 2014.godine, na tržištu EU, vojvođanski privrednici su izvezli agrarnih proizvoda u vrednosti 654,5 mil. USD, što je na istom nivou kao i u 2013.godini za period I-X.

Sa tržišta EU uvezeno je poljoprivredno-prehrambenih proizvoda u vrednosti od 278,3 mil.USD (rast 12,6%).

Na ovom tržištu za deset meseci 2014.godine, region AP Vojvodine ostvario je suficit u spoljnotrgovinskoj razmeni agrarnih proizvoda u iznosu od 376,3 mil.USD.

Na tržište CEFTA regiona vojvođanski privrednici su izvezli agrarnih proizvoda u vrednosti od 466,2 mil.USD, što je povećanje od 8,3%u odnosu na ostvaren izvoz u istom periodu prošle godine.

U spoljnotrgovinskoj razmeni sa zemljama CEFTA regiona, ostvaren je suficit u iznosu od 436,4 mil.USD.

Na tržište Ruske Federacije, realizovan je izvoz agrarnih proizvoda u vrednosti od 83,2 mil.USD. U odnosu na isti period prošle godine izvoz je dva puta veći i to zbog povećanog izvoza polutki od domaćih svinja.

**Vrednost izvoza i uvoza agrarnih proizvoda iz AP Vojvodine**

 Tabela 5.

|  |  |  |
| --- | --- | --- |
| **Naziv tržišta** | **Vrednost IZVOZA u mil. USD** | **Index**  **I-X 2014./** **I-X 2013.** |
| **I-X 2013.** | **I-X 2014.** |
| *Zemlje EU* | 652.881.335 | 654.544.278 | 100,2 |
| *Zemlje CEFTA* | 430.519.776 | 466.216.158 | 108,3 |
| *Ruska Federacija* | 40.901.564 | 83.233.875 | 203,5 |
| *Izvoz na ostala tržišta* | 46.614.720 | 41.753.399 | 89,6 |
| **Ukupan izvoz agrara APV** | **1.170.917.395**  | **1.245.747.710** | **106,4** |
|  |
| **Naziv tržišta** | **Vrednost UVOZA u mil. USD** | **Index****I-X 2014./** **I-X 2013.** |
| **I-X 2013** | **I-X 2014.** |
| *Zemlja EU* | 247.080.127 | 278.278.261 | 112,6 |
| *Zemlja CEFTA* | 30.332.222 | 29.826.117 | 98,3 |
| *Ruske Federacije* | 9.696.491 | 14.951.868 | 154,2 |
| *Uvoz sa ostalih tržišta* | 109.069.246 | 111.660.358  | 102,4 |
| **Ukupan uvoz agrara APV** | **396.178.086** | **434.716.604** | **109,7** |